**Obaveštenje o načinu izvođenja nastave u zimskom semestru školske 2021/2022. godine**

1. Predavanja u zimskom semestru za studente I godine osnovnih strukovnih studija počinju u ponedeljak, 04.10.2021. godine, a vežbe 11.10.2021. god.

2. Predavanja u zimskom semestru za studente II i III godine osnovnih strukovnih studija počinju u ponedeljak, 11.10.2021. godine, a vežbe 18.10.2021. god.

3. Predavanja i vežbe u zimskom semestru za studente master strukovnih studija počinju u ponedeljak 18.10.2021. god.

Predavanja i vežbe na svim godinama osnovnih strukovnih studija, ali i na master studijama, će se održavati **uživo u prostorijama Škole** uz poštovanje svih epidemioloških mera.

Izuzetak je nastava iz sledećih predmeta koja će se odvijati **online** putem aplikacije Zoom ili drugih online aplikacija:

* Dr Zoran Marošan – Primena informacionih tehnologija, predavanja i vežbe – II godina
* Dr Mirela Momčilović – Uvod u finansije, vežbe II godina
* Dr Mirela Momčilović – Upravljanje investicijama, predavanja i vežbe II godina
* Dr Biserka Komnenić – Ekonomika preduzeća, predavanja, II godina
* Dr Dejan Živkov – Međunarodne finansije, predavanja i vežbe, III godina
* Dr Dejan Živkov – Metodologija istraživačkog rada, vežbe, master studije

Predavanja na prvoj godini osnovnih strukovnih studija, zbog velikog broja studenata, će se držati uživo u više grupa u skraćenim terminima o čemu će studenti biti obavešteni od strane profesora na njihovim ličnim stranama na sajtu Škole. I dalje će se paralelno koristiti i platforma Moodle. Profesori i asistenti će prema važećem rasporedu nastave, postavljati materijale za predavanja i vežbe i na platformu Moodle, kao i testove za aktivnost i proveru znanja putem kojih će studenti prikupljati predispitne poene. Predispitni poeni (prisustvo, testovi, aktivnost, seminarski radovi) prikupljaće se i dalje online putem platforme Moodle. Svi materijali će biti blagovremeno postavljeni na platformu Moodle, tako da studenti koji nisu u mogućnosti da dolaze u Školu, nastavu prate putem platforme Moodle. Poeni za prisustvo će se kao i u prošlom semestru dobijati u zavisnosti od aktivnosti na platformi Moodle. Eventualne seminarske radove studenti mogu da brane putem Zoom aplikacije ili na konsultacijama, kako se na vežbama ne bi stvarala gužva.

**Kolokvijumi** će se polagati u Školi. Studenti DLS studija kolokvijume polažu online.

Nastava na **studijama na daljinu DLS** će se odvijati putem platforme Moodle.

**Konsultacije** će se održavati uživo u Školi.

**Stručna praksa** će se održavati u terminu konsultacija profesora.

**I dalje je veoma važno da se studenti pridržavaju svih mera zaštite uz napomenu da je nošenje maski na predavanjima i vežbama obavezno.**

Želimo Vam srećan početak nove školske godine!